
J e g y z ő k ö n y v

Készült a Bácsalmás Város Önkormányzata Képviselő-testületének 2011. március 11-én, 13 órai kezdettel, a Polgármesteri Hivatal földszinti kistanácskozótermében megtartott rendkívüli üléséről. 

Jelen vannak:

Németh Balázs polgármester (később érkezik), Tóth Árpád alpolgármester, Bailo Amadou, dr. Bakó Mária Lujza, Bánfi Attila, Nagy Gábor, Pálmai Zoltán, dr.Tanács Róbert, Turcsányi Csaba képviselők;

dr.Keresztury Monika jegyző, Snyehola Gézáné számviteli üi., Kerényi Tamás beruházási üi.
Jegyzőkönyvvezető: dr.Páncsics Piroska testületi ügyintéző;

Tóth Árpád alpolgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 8 fő jelen van. Jegyzőkönyv-hitelesítőknek Nagy Gábor és Turcsányi Csaba képviselőket javasolja. 

A képviselő-testület 8 igen szavazattal (egyhangúlag) az alábbi határozatot hozza:

73/2011. (III. 11.) Bácsalmás v. öh.

Jegyzőkönyv-hitelesítők kijelölése




Határozat
Bácsalmás Város Önkormányzatának Képviselő-testülete Nagy Gábor és Turcsányi Csaba képviselőket jelöli ki jegyzőkönyv-hitelesítőknek.

Tóth Árpád alpolgármester: Javaslatot tesz a napirend elfogadására a kiküldött meghívó alapján azzal, hogy sürgősséggel történő napirendre vételre javasolja:
Nyílt ülésen:

2./ „Emeltszintű kistérségi szakrendelő kialakítása Bácsalmáson” DAOP-4.1.1/B-2008-0007 pályázat kiegészítő építési munkáira kiírt közbeszerzési eljárás eredményhirdetése 
A 3./ Egyebek napirend között tájékoztatót kíván adni a napelemes pályázatról.
Nagy Gábor képviselő: Javasolja, hogy az egyebek között a Helyiségbérleti szerződések meghosszabbítása a Művelődési Központban tárgyú napirendi pontot is vegyék napirendre.

Tóth Árpád alpolgármester: További észrevétel, hozzászólás nincs, szavazásra bocsátja a napirend elfogadását.

A képviselő-testület egyhangúlag (8 igen szavazattal) az alábbi határozatot hozza:

74/2011. (III. 11.) Bácsalmás v. öh.

Napirend megállapítása





Határozat
Bácsalmás Város Önkormányzatának Képviselő-testülete 2011. március 11-i ülésén a következő napirendeket tárgyalja meg:

Zárt ülésen:

1. Szennyvízberuházás hitelfelvétellel kapcsolatos közbeszerzési eljárás ajánlattételi határidejének meghosszabbítása

Nyílt ülésen:

2./ „Emeltszintű kistérségi szakrendelő kialakítása Bácsalmáson” DAOP-4.1.1/B-2008-0007 pályázat kiegészítő építési munkáira kiírt közbeszerzési eljárás eredményhirdetése

3.1. Helyiségbérleti szerződések meghosszabbítása a Művelődési Központban

3.2. Tájékoztató a napelemes pályázatról

-  .  -
A Képviselő-testület a 75/2011.(III.11.) Bácsalmás v.öh. határozatát zárt ülésen hozta, a határozat teljes terjedelmében a zárt ülési jegyzőkönyvben található.

75/2011. (III. 11.) Bácsalmás v. öh.

Szennyvízberuházás hitelfelvétellel kapcsolatos

közbeszerzési eljárás ajánlattételi határidejének 

meghosszabbítása






Határozat
1. Bácsalmás Városi Önkormányzat Képviselő-testülete (a továbbiakban: Képviselő-testület) úgy dönt, hogy a KEOP-7.1.2.02008-0279 számú „Bácsalmás Város szennyvízcsatornázása és szennyvíztisztítása” elnevezésű projekt finanszírozását biztosító hitel felvétele érdekében indított egyszerű tárgyalásos közbeszerzési eljárás ajánlattételi határidejét meghosszabbítja 2011. március 25-ig. A mellékelt tájékozatót a hirdetmény módosításáról és az ajánlattételi határidő meghosszabbításáról elfogadja.
2. A Képviselő-testület megvizsgálja annak lehetőségét, hogy a kötelezettséggel nem terhelt kötvényforrást bevonja a beruházás megvalósításához szükséges hitel csökkentése céljából.

3. A Képviselő-testület felkéri a Polgármesteri Hivatalt a szükséges intézkedések megtételére. 

Határidő:  

A hirdetmény feladására azonnal

Felelős  :  

Németh Balázs polgármester

Operatív felelős: 
Kerényi Tamás beruházási ügyintéző

A határozatról értesül: 

- kivonattal:   1. Németh Balázs polgármester



2. Dr. Keresztury Monika jegyző




3. Kerényi Tamás beruházási ügyintéző


4. Deák Ügyvédi Iroda 7100 Szekszárd, Jókai u. 22.



5. SONYC Számviteli és Közgazdasági Tanácsadó Kft. 



    8000 Székesfehérvár, Galántai u. 64.

-  .  -
Németh Balázs polgármester a zárt ülés közben megérkezett, Bailo Amadou képviselő az ülésről távozott.

-  .  -

2. sz. napirendi pont

„Emeltszintű kistérségi szakrendelő kialakítása Bácsalmáson” DAOP-4.1.1/B-2008-0007 pályázat kiegészítő építési munkáira kiírt közbeszerzési eljárás eredményhirdetése

(Az előterjesztés a jegyzőkönyv melléklete.)

dr.Keresztury Monika jegyző: Az ajánlattevő a korábbinál kedvezőbb ajánlatot tett, az ÁFA értékével csökkentette az ajánlati árat. Amennyiben a testület elfogadja az ajánlatot úgy javasolja meghatározni, hogy az ajánlattevő változatlan műszaki tartalommal vállalja a munkát.
Németh Balázs polgármester: További észrevétel, hozzászólás nincs, szavazásra bocsátja a módosított döntési javaslat elfogadását.
A Képviselő-testület 8 igen szavazattal (egyhangúlag) a következő határozatot hozza:
76/2011. (III. 11.) Bácsalmás v. öh.

„Emeltszintű kistérségi szakrendelő kialakítása

Bácsalmáson” DAOP-4.1.1/B-2008-0007 pályázat

kiegészítő építési munkáira kiírt közbeszerzési 

eljárás eredményhirdetése





Határozat
Bácsalmás Város Önkormányzatának Képviselő-testülete az „Emeltszintű kistérségi szakrendelő kialakítása Bácsalmáson” DAOP-4.1.1/B-2008-0007 pályázat építési beruházása kapcsán felmerült kiegészítő építési munkákra vonatkozó hirdetmény közzététele nélküli tárgyalásos eljárásban a Modinvest Kft. ajánlattevő ajánlatát fogadja el változatlan műszaki tartalommal, nettó 13.251.128,- Ft (bruttó16.563.910,-Ft) ajánlati árral.

Felelős: Németh Balázs polgármester

Operatív felelős: Kerényi Tamás beruházási üi.

Határidő: azonnal

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Gazdasági Osztály

4. dr.Kelemen Zoltán közbeszerzési tanácsadó 6725 Szeged, Tisza u. 26.

5. Llanden Consulting Kft. 1037 Budapest, Farkastorki lejtő 2/C

6. Szekész Kft. 6753 Szeged, Budai n. A. u. 60.

7. Modinvest Kft. 6401 Kiskunhalas Kéve u. 39.

-  .  -
3.1. sz. napirendi pont

Helyiségbérleti szerződések meghosszabbítása a Művelődési Központban

(Szóbeli előterjesztés.)

dr.Keresztury Monika jegyző: A testület 36/2011.(I.25.) határozatában arról döntött, hogy abban az esetben köt helyiségbérleti szerződést a Bácsalmás, Szt. János u. 9. szám alatti presszóra vonatkozóan 2011. szeptember 30-ig, ill. a Kistérségi Központ Integrált Fejlesztése – Tudás és Információs Központ elnevezésű, DAOP-5.1.2/D jelű pályázat elbírálásáig, ha az illetékes szakhatóságok engedélyezik a művelődési ház önkormányzat által fenntartott részének ideiglenes használaton kívül helyezését, különös tekintettel a tűzivíz rendszer működtetésére.
Az ügyintézői szemle azt állapította meg, hogy a bérlő által nem használt rész ideiglenes használaton kívül helyezése nem megoldható.
A gázóra leszerelését kérte az önkormányzat.

A Mediterrán Bt. január óta szerződés nélkül használja a helyiséget. Januárban fizetett bérleti díjat, de február hónapban nem. A korábbi bérleti szerződésétől eltérően nemcsak a szerződés szerinti helyiséget, hanem az előteret is használja.

A Képviselő-testület 2011. február 8-án arról döntött, hogy összevont intézményt hoz létre, Vörösmarty Mihály Városi Könyvtár és Közművelődési Intézmény néven, melynek egyik tagintézménye a művelődési ház. Ezért februártól az intézményvezető adja ki a helyiséget a Képviselő-testület jóváhagyásával.
Jelenleg megbízott intézményvezető vezeti az intézményt, megbízása március 31-ig tart. A 23/2011. kormányrendelet a rendezvénytartására szigorú feltételeket támaszt.

Németh Balázs polgármester az ülésről eltávozott, az ülést az alpolgármester vezeti.
Pálmai Zoltán képviselő: A művelődési házban kiadott másik helyiség (konditerem) bérlője jelezte, hogy be kíván lépni a PVSE-be, és biztosítanák a focisták és a kézilabdázók ingyenes konditerem használatát.
Nagy Gábor képviselő: A művelődési házban jelenleg két bérlő részére biztosít az önkormányzat helyiséghasználatot, az egyik a Mediterrán Bt., a másik Kertész Ágnes által működtetett konditerem. Döntést javasol a két bérlő által használt helyiségek kiadásával kapcsolatban. Javasolja, hogy a művelődési házat ne vonják ki a működésből, továbbra is szolgálja a város lakosságának művelődési, szórakozási lehetőségeit.

Tóth Árpád alpolgármester: Egyetért a javaslattal, de a jogszerűség megtartása mellett tegyék ezt meg.

Az elhangzottak alapján a művelődési házban a gázórát le kell szerelni, a bérlőkkel a szerződést szeptember 30-ig, illetve a művelődési ház felújításának megkezdéséig kössék meg. Újabb díjemelést nem javasol az előtér használatára.

dr.Keresztury Monika jegyző: A művelődési házban a gázóra leszerelése folyamatban van. Az előtér használatára a testület óránként 1.000,- Ft díjat állapított meg. Az előtér használata során a leválasztás nincs megoldva, így a művelődési ház belső tere teljesen körbejárható.
A testület döntésének – amennyiben a szerződéseket meghosszabbítja - tartalmaznia kell 36/2011. határozata hatályon kívül helyezését is.

Tóth Árpád alpolgármester: A vagyonvédelemről a bérlő feladata gondoskodni.

Nagy Gábor képviselő: A művelődési ház előtere a menekülési útvonal a rendezvények esetében. A rendező feladata megoldani, hogy ne legyen szabad bejárás az épületbe, hanem csak az általa bérelt helyiségekbe.
Tóth Árpád alpolgármester: Javasolja, hogy az előteret igény esetén 1.000,- Ft/óra díjért biztosítsák a bérlőnek a tényleges használati időre. A vagyonbiztonságról, tisztaságról, az állagmegóvásról a bérlőnek kell gondoskodnia.
Javasolja, hogy a hatályos szerződést (Mediterrán Bt) 2011. március 1-től szeptember 30-ig, de legfeljebb a művelődési ház felújításának megkezdéséig hosszabbítsák meg a fenti módosításokkal.

További észrevétel, hozzászólás nincs, szavazásra bocsátja a Mediterrán Bt. helyiségbérleti szerződésének meghosszabbítására tett javaslatot.

A Képviselő-testület a javaslatot 7 igen szavazattal elfogadja.
Szavazásra bocsátja Kertész Ágnes helyiségbérleti szerződése módosításának elfogadását a fentiek szerint változatlan feltételekkel.

A Képviselő-testület a javaslatot 7 igen szavazattal elfogadja.

Szavazásra bocsátja a 36/2011.(I.25.) határozat hatályon kívül helyezését.
A Képviselő-testület a javaslatot 7 igen szavazattal elfogadja és a következő határozatot hozza:

77/2011. (III. 11.) Bácsalmás v. öh.

Bácsalmás, Szent János u. 9. szám alatti 

nem lakás célú bérlemények bérleti 

szerződéseinek jóváhagyása

(művelődési ház, Mediterrán Bt.,

Kertész Ágnes Mária)






Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) a Mediterrán Bt-vel a Bácsalmás, Szent János u. 9. szám alatti nem lakás célú helyiségre kötött helyiségbérleti szerződését 2011. március 1. napjától 2011. szeptember 30. napjáig, de legfeljebb a művelődési ház felújításának megkezdéséig engedélyezi meghosszabbítani.


A Képviselő-testület a Mediterrán Bt. részére a művelődési ház előterét, annak tényleges használatának idejére, 1.000,-Ft/óra díjért engedélyezi bérbe adni.


A Mediterrán Bt. részére bérbeadott és használt helyiségek esetében a vagyonbiztonságról, tisztaságról és az állagmegóvásról bérlő kötelezettsége gondoskodni.

2./
A Képviselő-testület a Kertész Ágnes Máriával a Bácsalmás, Szent János u. 9. szám alatti nem lakás célú helyiség bérletére kötött szerződést változatlan feltételekkel 2011. március 1. napjától 2011. szeptember 30. napjáig, de legfeljebb a művelődési ház felújításának megkezdéséig engedélyezi meghosszabbítani.

Kertész Ágnes Mária részére bérbeadott és használt helyiségek esetében a vagyonbiztonságról, tisztaságról és az állagmegóvásról bérlő kötelezettsége gondoskodni.

3./
A Képviselő-testület a 36/2011.(I.25.) Bácsalmás v.öh. határozatát hatályon kívül helyezi.
4./
A Képviselő-testület felkéri a Vörösmarty Mihály Városi Könyvtár és Közművelődési Intézmény vezetőjét a helyiségbérleti szerződések megkötésére és a szükséges intézkedések megtételére.

Felelős: Németh Balázs polgármester

Operatív felelős: Városi Orsolya vagyongazdálkodási üi.


      Ódorné Sövény Rita intézményvezető
Határidő: azonnal

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Gazdasági Osztály

-  .  -
Bailo Amadou visszaérkezett az ülésre.

-  .  -

3.2. sz. napirendi pont
Tájékoztató a napelemes pályázatról

(Szóbeli tájékoztató.)

Tóth Árpád alpolgármester: A napelemes pályázatban az önkormányzat 3 helyszínt jelölt meg a megvalósításra. A polgármesteri hivatalra, a gimnáziumra és az uszodára kívánják felszerelni a napelemeket.
Mivel a képviselő-testület előtt felmerült, hogy a polgármesteri hivatal költözzön más épületbe, célszerű lenne a pályázatban szereplő helyszínt módosítani.

Dönteni szükséges hová költözzön a polgármesteri hivatal. A jelenleg használt épületben az üzemeltetési költségek igen magasak.
dr.Bakó Mária Lujza képviselő: A pályázati támogatásból beszerzésre kerülő napelemek a város tulajdonát képezik, ezért mindegy melyik önkormányzati épületre szerelik fel.

Tóth Árpád alpolgármester: A napelemeket azon épületre kell felszerelni, ahol a kihasználtsága magas. Figyelembe kell venni azt is, hogy a megtermelt, de fel nem használt áram milyen összegen kerül értékesítésre, tehát olyan épületre kell felszerelni, ahol nagy a kihasználtság.

dr.Keresztury Monika jegyző: Döntést kell hozni, hogy a hivatal költözik-e vagy sem, ha igen hova.

A megtermelt áram beszámítási lehetőségeivel kapcsolatos tudnivalókról szakértő meghívását javasolja, aki hiteles információt tud nyújtani erre vonatkozóan.

Nagy Gábor képviselő: Több épület került szóba a hivatal elhelyezésére (gimnázium és a szakképző kollégiuma). Melyik lenne megfelelő?

dr.Keresztury Monika jegyző: Mindkét számításba jöhető helyszínt bejárták, de egyik sem elegendő méretű a feladatellátáshoz.

Tóth Árpád alpolgármester: 2012-től a kormány közigazgatási reformja kapcsán az önkormányzatok által ellátandó feladatok csökkennek, ezért elegendő lehet a kisebb épület is.

Bailo Amadou képviselő: A közigazgatási reform megvalósulásakor létszámarányos elosztás várható a járások között.

dr.Keresztury Monika jegyző: A reform kapcsán kialakítandó járásközpontok várhatóan a mostani kistérségi központokban kerülnek kialakításra. Cél, hogy ezek a központok 20-30 percen belül a járáshoz tartozók részére elérhetők legyenek.

Németh Balázs polgármester visszaérkezett.

Tóth Árpád alpolgármester: Egyeztető megbeszélést javasol az intézmények fűtéskorszerűsítésének pályázaton való megvalósítására, illetve a hivatal költözésére vonatkozóan.

Németh Balázs polgármester: További napirendi pont nincs, az ülést 14,45 órakor bezárja.

kmf.


Németh Balázs

dr.Keresztury Monika

polgármester

jegyző


Nagy Gábor

Turcsányi Csaba


képviselők, jegyzőkönyv-hitelesítők

